Černjahivska kultura
Černjahivska kultura (ukr. Черняхівська культура) je naziv za arheološku kulturu otkrivenu 1899. prilikom iskapanja grobnica u okolici sela Černjahiv pored Kijeva. Raspostranjenost te kulture je bila prisutna uz cijelu desnu obalu Dnjepra odnosno na šumskim i stepskim prostorima zapadne Ukrajine. Ista kultura prelazi i granice Ukrajine te dodiruje susjedne prostore Moldove, Rumunjske i nešto manje jugoistočne Poljske. Na širenje te vrijedne kulture imali su utjecaj i Sarmati, odnsono iranofone grupe nomada, koje su s prostora Ukrajine prema zapadu potiskivali Skite. Černjahivska kultura se smatra polietničkom, odnosno multietnički sastav stanovništva u njezinom doticaju bio je najčešće sastavljen od Skita, Sarmata, Traka, Gota, Slavena i drugih.

Historičari tvrde da su slavenska plemena u doticaju s Černjhivskom kulturom iz skitskog doba, bila donekle povezana sa iranojezičnim plemenima. Ukrajinska kijevsko-čerkaška regija bila je u možda najvećem doticaju sa iranojezičnim konglomeratom te je na taj način preuzele elemente njihove religije, ideologije, folklora i umjetnosti. Vrlo je vjerojatno da su na tim prostorima Slaveni preuzeli neka poganska božanstva od iranojezičnih plemena. Ista božanstva su također utjecala i na stvaranje slavenskih etnonima te slavenske ornamentike, odnosno često određenu vegetativnu i animalnu simboliku poput primjerice cvijeća, pijetlova ili zmija. Krajem 4. i početkom 5. vijeka, multikulturalne gotske zajednice gube svoj bitan utjecaj, a njihovu ulogu na tim prostorima preuzimaju Slaveni.

Literatura 

 Dr.Evgen Paščenko, ured. Milan Pišković; Etnogeneza i mitologija Hrvata u kontekstu Ukrajine, Zagreb (1999.) - Meditor, str. 51-55
 Barford, Paul M (2001), The Early Slavs: Culture and Society in Early Medieval Eastern Europe, Cornell University Press
 Halsall, Guy (2007), Barbarian migrations and the Roman West, 376-568, Cambridge University Press
 Curta, Florin (2001), The Making of the Slavs: History and Archaeology of the Lower Danube Region, C. 500-700, Cambridge University Press
 Енциклопедія українознавства (у 10 томах) / Головний редактор Володимир Кубійович. — Париж, Нью-Йорк: «Молоде Життя», 1954—1989.(укр.)
 Баран В.Д., Баран Я.В. Черняхівська культура Баран В.Д., Баран Я.В. Історичні витоки українського народу. –Київ, 2005. –208 с.
 Магомедов Борис. Готи і гепіди в культурах римського часу Українська наука: минуле, сучасне майбутнє. Археологія Тернопільщини. –Тернопіль, 2003. –С. 155-161.

Vanjske veze 

 АНТРОПОЛОГІЧНІ ОСОБЛИВОСТІ ДАВНЬОГО НАСЕЛЕННЯ ТЕРИТОРІЇ УКРАЇНИ (ukr.)
 В ОРБІТІ НАЙДАВНІШИХ ЦИВІЛІЗАЦІЙ (IV ТИС. ДО Н. Е. - V СТ.) (ukr.) 
 Черняховская культура, археологическая культура (rus.)
 Сини Дажбожі, Сварога внуки... (ukr.)

Historija Ukrajine
Historija Moldavije
Srednji vijek
Ukrajinska kultura